พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยมหาสารคามพ.ศ. ๒๕๓๘[๑] ภูมิพลอดุลยเดช ป.ร.ให้ไว้ ณ วันที่ ๑๔ธันวาคม พ.ศ. ๒๕๓๘เป็นปีที่ ๕๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยมหาสารคามอาศัยอำนาจตามความในมาตรา ๑๗๘ของรัฐธรรมนูญแห่งราชอาณาจักรไทย ซึ่งแก้ไขเพิ่มเติมโดยรัฐธรรมนูญแห่งราชอาณาจักรไทยแก้ไขเพิ่มเติม (ฉบับที่ ๕) พุทธศักราช ๒๕๓๘ กับมาตรา ๔๖ วรรคสอง และมาตรา ๕๐วรรคสอง แห่งพระราชบัญญัติมหาวิทยาลัยมหาสารคาม พ.ศ. ๒๕๓๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยมหาสารคาม พ.ศ. ๒๕๓๘มาตรา ๒พระราชกฤษฎีกานี้ให้ใช้บังคับตั้งแต่วันที่ ๒๓ มีนาคม ๒๕๓๘ เป็นต้นไปมาตรา ๓ให้กำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยมหาสารคามดังนี้(๑) สาขาวิชาการศึกษา มีปริญญาสามชั้น คือ(ก) เอก เรียกว่า การศึกษาดุษฎีบัณฑิต ใช้อักษรย่อ กศ.ด.(ข) โท เรียกว่า การศึกษามหาบัณฑิต ใช้อักษรย่อ กศ.ม.(ค) ตรีเรียกว่า การศึกษาบัณฑิต ใช้อักษรย่อ กศ.บ.(๒) สาขาวิชาเทคโนโลยี มีปริญญาหนึ่งชั้น คือ เทคโนโลยีบัณฑิตใช้อักษรย่อ ทล.บ.(๓) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๔) สาขาวิชามนุษยศาสตร์และสังคมศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๕) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.ทั้งนี้ให้ระบุชื่อสาขาวิชาหรือวิชาเอกในวงเล็บต่อท้ายปริญญาด้วย ถ้ามีมาตรา ๔ครุยวิทยฐานะของมหาวิทยาลัยมหาสารคาม มีสามชั้น คือ(๑) ครุยดุษฎีบัณฑิต ทำด้วยผ้าหรือแพรสีดำเย็บเป็นเสื้อครุยยาวเหนือข้อเท้าพอประมาณ หลังจีบ ตัวเสื้อผ่าอกตลอดมีแถบกำมะหยี่หรือสักหลาดสีเทากว้าง ๘ เซนติเมตร ขลิบริมด้วยผ้าสีเหลืองกว้าง ๐.๔เซนติเมตร เย็บติดเป็นสาบตามสีประจำมหาวิทยาลัยตลอดด้านหน้าทั้งสองข้างและโอบรอบคอเสื้อแขนเสื้อปลายบานยาวระดับข้อมือ ตอนกลางแขนเสื้อทั้งสองข้างมีแถบกำมะหยี่หรือสักหลาดสีดำกว้าง๔ เซนติเมตร ยาว ๔๒ เซนติเมตร ปลายแถบทั้งสองข้างเป็นมุมแหลมจำนวน ๓แถบติดเรียงกันตามขวางระยะห่างกัน ๔ เซนติเมตร มีผ้าคล้องคอด้านในทำด้วยผ้าต่วนหรือแพรสีเหลืองมีแถบทำด้วยผ้าต่วนหรือแพรสีเทาขนาดกว้าง ๘ เซนติเมตร ทาบตามแนวขวางด้านนอกมีพื้นเป็นผ้าต่วนหรือแพรสีประจำคณะ มีแถบกำมะหยี่หรือสักหลาดสีเทากว้าง ๘เซนติเมตร ทาบจากขอบมุมด้านล่างเป็นแนวยาวรอบ และมีแพรสีเหลืองขนาดกว้าง ๑.๒เซนติเมตร ขลิบริมขอบล่าง(๒) ครุยมหาบัณฑิต เช่นเดียวกับครุยดุษฎีบัณฑิตแต่กลางแขนมีผ้าแถบกำมะหยี่สีดำจำนวน ๒ แถบติดเรียงกันตามขวางระยะห่างกัน ๔เซนติเมตร(๓) ครุยบัณฑิต เช่นเดียวกับครุยมหาบัณฑิตแต่กลางแขนมีผ้าแถบกำมะหยี่สีดำจำนวน ๑ แถบติดตามขวางมาตรา ๕เข็มวิทยฐานะของมหาวิทยาลัยมหาสารคาม มีลักษณะเป็นรูปตรามหาวิทยาลัยซึ่งเรียกว่า โรจนากร ขนาดกว้าง ๓.๕ เซนติเมตร ยาว ๔.๕ เซนติเมตร มีองค์ประกอบเป็นรูปใบเสมาตรงกลางมีรูปสัญลักษณ์ขององค์พระธาตุนาดูนประดิษฐานอยู่เหนือสุริยรังสีด้านล่างเป็นลายขัดอีสานมีคำขวัญเป็นภาษาบาลีว่า พหูนํ ปณฑิโต ชีเว หมายถึงผู้มีปัญญาพึงเป็นอยู่เพื่อมหาชนมาตรา ๖ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย และอธิการบดีของมหาวิทยาลัยมหาสารคาม มีดังนี้(๑) นายกสภามหาวิทยาลัย ครุยทำด้วยผ้าหรือแพรสีเทาเข้มเย็บเป็นเสื้อคลุมยาวเหนือข้อเท้าพอประมาณ ด้านหลังจีบด้านหน้าตัวเสื้อทำด้วยผ้ากำมะหยี่หรือผ้าสักหลาดสีเหลืองทั้งสองข้างขนาดกว้างข้างละ ๑๐ เซนติเมตร ขลิบริมด้วยผ้าสีดำกว้าง ๐.๕ เซนติเมตรแขนเสื้อกว้างความยาวถึงข้อมือ กลางแขนเสื้อทั้งสองข้าง มีแถบกำมะหยี่หรือสักหลาดสีเหลืองกว้าง๔.๕ เซนติเมตร ยาว ๔๒ เซนติเมตร ปลายแถบทั้งสองข้างเป็นมุมแหลมจำนวน ๔แถบติดเรียงกันระยะห่าง ๓.๕ เซนติเมตร ตัวเสื้อประดับด้วยสายสร้อยทำด้วยโลหะสีทองมีผ้าคล้องคอ ด้านในมีลักษณะเช่นเดียวกับครุยดุษฎีบัณฑิต ด้านนอกมีพื้นเป็นผ้าต่วนหรือแพรสีเทามีแถบกำมะหยี่หรือสักหลาดสีเหลืองขนาดกว้าง ๑.๕ เซนติเมตร ขลิบริมขอบล่าง(๒) กรรมการสภามหาวิทยาลัย เช่นเดียวกับนายกสภามหาวิทยาลัยแต่ตัวเสื้อไม่มีสายสร้อยประดับ(๓) อธิการบดี เช่นเดียวกับนายกสภามหาวิทยาลัยแต่ตัวเสือประดับด้วยสายสร้อยทำด้วยโลหะสีเงินมาตรา ๗สีประจำมหาวิทยาลัยมหาสารคามและสีประจำคณะ มีดังนี้(๑) มหาวิทยาลัย สีเหลืองเทา(๒) คณะเทคโนโลยี สีชมพู(๓) คณะมนุษยศาสตร์และสังคมศาสตร์ สีม่วง(๔) คณะวิทยาศาสตร์ สีเหลือง(๕) คณะศึกษาศาสตร์ สีฟ้ามาตรา ๘ให้มหาวิทยาลัยมหาสารคามจัดทำครุยวิทยฐานะ เข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการบรรหาร ศิลปอาชานายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการจัดตั้งมหาวิทยาลัยมหาสารคามขึ้นตามพระราชบัญญัติมหาวิทยาลัยมหาสารคามพ.ศ.๒๕๓๗ และมหาวิทยาลัยมหาสารคามได้เปิดสอนหลักสูตรสาขาวิชาต่าง ๆ แล้วประกอบกับมาตรา ๔๖ วรรคสอง และมาตรา ๕๐ วรรคสองแห่งพระราชบัญญัติมหาวิทยาลัยมหาสารคาม พ.ศ.๒๕๓๗ บัญญัติให้การกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่งต้องตราเป็นพระราชกฤษฎีกา จึงจำเป็นต้องตราพระราชกฤษฎีกานี้คุณากร/ผู้จัดทำ๒๘ กันยายน ๒๕๕๔[๑]ราชกิจจานุเบกษาเล่ม ๑๑๒/ตอนที่ ๕๖ ก/หน้า ๑๐/๒๙ ธันวาคม ๒๕๓๘